พระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. 2522
ประกาศวันที่ 1979-04-22

content: พระราชบัญญัติ เงินประจำตำแหน่งและประโยชน์ตอบแทนอย่างอื่น ของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. ๒๕๒๒
content: ภูมิพลอดุลยเดช ป.ร. ให้ไว้ ณ วันที่ ๒๒ เมษายน พ.ศ. ๒๕๒๒ เป็นปีที่ ๓๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. ๒๕๒๒”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร หรือกรรมาธิการ พ.ศ. ๒๕๑๘
sectionNo: 4
content: มาตรา ๔ ให้ประธานวุฒิสภาหรือประธานสภาผู้แทนราษฎร รองประธานวุฒิสภา รองประธานสภาผู้แทนราษฎร หรือผู้นำฝ่ายค้านในสภาผู้แทนราษฎร สมาชิกวุฒิสภา และสมาชิกสภาผู้แทนราษฎร ได้รับเงินประจำตำแหน่งรายเดือนตามบัญชีเงินประจำตำแหน่ง บัญชี ก. ท้ายพระราชบัญญัตินี้ ส่วนการให้ใช้บัญชีเงินประจำตำแหน่ง บัญชี ข.
sectionNo: 4
content: บัญชีเงินประจำตำแหน่ง บัญชี ค. หรือบัญชีเงินประจำตำแหน่ง บัญชี ง. ท้ายพระราชบัญญัตินี้ ให้ตราเป็นพระราชกฤษฎีกา
sectionNo: 5
content: มาตรา ๕ ประธานวุฒิสภาหรือประธานสภาผู้แทนราษฎร ให้ได้รับเงินค่ารับรองเดือนละสองหมื่นบาท รองประธานวุฒิ สภารองประธานสภาผู้แทนราษฎร หรือผู้นำฝ่ายค้านในสภาผู้แทนราษฎร ให้ได้รับเงินค่ารับรองเดือนละหนึ่งหมื่นห้าพันบาท
sectionNo: 6
content: มาตรา ๖ ประธานวุฒิสภาและรองประธานวุฒิสภา ซึ่งได้รับเงินประจำตำแหน่งตามมาตรา ๔ กับเงินค่ารับรองตามมาตรา ๕ ไม่มีสิทธิได้รับเงินประจำตำแหน่งสมาชิกวุฒิสภาตามมาตรา ๔ อีก ประธานสภาผู้แทนราษฎร รองประธานสภาผู้แทนราษฎร และผู้นำฝ่ายค้านในสภาผู้แทนราษฎร ซึ่งได้รับเงินประจำตำแหน่งตามมาตรา ๔
sectionNo: 6
content: กับเงินค่ารับรองตามมาตรา ๕ ไม่มีสิทธิ์ได้รับเงินประจำตำแหน่งสมาชิกสภาผู้แทนราษฎร ตามมาตรา ๔ กับเงินค่ารับรองและเงินช่วยเหลือค่าที่พักอาศัยตามมาตรา ๘ อีก
sectionNo: 7
content: มาตรา ๗ สมาชิกสภาผู้แทนราษฎรซึ่งดำรงตำแหน่งข้าราชการการเมืองตาม (๑) ถึง (๘) ของมาตรา ๓ แห่งพระราชบัญญัติระเบียบข้าราชการการเมือง พ.ศ ๒๕๑๘ ซึ่งแก้ไขเพิ่มเติมโดยพระราชบัญญัติระเบียบข้าราชการการเมือง (ฉบับที่ ๔) พ.ศ ๒๕๒๑ ด้วยในขณะเดียวกัน
sectionNo: 7
content: ถ้าได้รับเงินเดือนและเงินเพิ่มสำหรับตำแหน่งตามกฎหมายดังกล่าวแล้ว ไม่มีสิทธิได้รับเงินค่ารับรองและเงินช่วยเหลือค่าที่พักอาศัยตามมาตรา ๘ อีก
sectionNo: 8
content: มาตรา ๘ สมาชิกสภาผู้แทนราษฎรให้ได้รับเงินค่ารับรองและเงินช่วยเหลือค่าที่พักอาศัย เป็นเงินเหมาอีกเดือนละหนึ่งหมื่นห้าพันบาท
sectionNo: 9
content: มาตรา ๙ การรับเงินประจำตำแหน่งของสมาชิกวุฒิสภาและสมาชิกสภาผู้แทนราษฎรซึ่งไม่มาประชุมในระหว่างสมัยประชุม ให้เป็นไปตามข้อบังคับการประชุมของวุฒิสภาหรือสภาผู้แทนราษฎร แล้วแต่กรณี
sectionNo: 10
content: มาตรา ๑๐ เมื่อมีพระราชกฤษฎีกาเรียกประชุมรัฐสภา หรือพระบรมราชโองการประกาศเรียกประชุมรัฐสภา ให้ประธานวุฒิสภา ประธานสภาผู้แทนราษฎร รองประธานวุฒิสภา รองประธานสภาผู้แทนราษฎร ผู้นำฝ่ายค้านในสภาผู้แทนราษฎร สมาชิกวุฒิสภา และสมาชิกสภาผู้แทนราษฎร ซึ่งมีถิ่นที่อยู่นอกจังหวัดอันเป็นที่ตั้งรัฐสภา
sectionNo: 10
content: ได้รับค่าใช้จ่ายในการเดินทางเฉพาะครั้งแรกจากจังหวัดอันเป็นถิ่นที่อยู่มายังจังหวัดอันเป็นที่ตั้งรัฐสภา หรือเมื่อมีพระราชกฤษฎีกาปิดประชุมรัฐสภาหรือเมื่อสมาชิกภาพของสมาชิกวุฒิสภาหรือสมาชิกสภาผู้แทนราษฎรสิ้นสุดลง
sectionNo: 10
content: ให้ได้รับค่าใช้จ่ายในการเดินทางจากจังหวัดอันเป็นที่ตั้งรัฐสภากลับไปยังจังหวัดอันเป็นถิ่นที่อยู่ ทั้งนี้ ตามที่กำหนดไว้ในข้อบังคับการประชุมของวุฒิสภาหรือของสภาผู้แทนราษฎร แล้วแต่กรณี ในกรณีที่ใช้ยานพาหนะส่วนตัวเดินทางตามวรรคหนึ่ง ให้ได้รับค่าพาหนะตามข้อบังคับการประชุมของวุฒิสภาหรือของสภาผู้แทนราษฎร
sectionNo: 10
content: แล้วแต่กรณี
sectionNo: 11
content: มาตรา ๑๑ เมื่อมีการประชุมคณะกรรมาธิการ ให้กรรมาธิการวุฒิสภา กรรมาธิการสภาผู้แทนราษฎร กรรมาธิการร่วมกันของสภาทั้งสองและกรรมาธิการวิสามัญวินิจฉัยร่างพระราชบัญญัติ
sectionNo: 11
content: ซึ่งมีถิ่นที่อยู่นอกจังหวัดอันเป็นที่ตั้งรัฐสภาได้รับค่าใช้จ่ายในการเดินทางเฉพาะครั้งแรกจากจังหวัดอันเป็นถิ่นที่อยู่มายังจังหวัดอันเป็นที่ตั้งรัฐสภา และเมื่อการประชุมคณะกรรมาธิการได้สิ้นสุดลง ให้ได้รับค่าใช้จ่ายในการเดินทางจากจังหวัดอันเป็นที่ตั้งรัฐสภากลับไปยังจังหวัดอันเป็นถิ่นที่อยู่ ทั้งนี้
sectionNo: 11
content: ตามที่กำหนดไว้ในข้อบังคับการประชุมของวุฒิสภาหรือของสภาผู้แทนราษฎร แล้วแต่กรณี ความในวรรคหนึ่งมิให้ใช้บังคับแก่กรรมาธิการซึ่งเป็นสมาชิกวุฒิสภา หรือสมาชิกสภาผู้แทนราษฎร ขณะปฏิบัติหน้าที่อยู่ในระหว่างสมัยประชุม ในกรณีที่กรรมาธิการวุฒิสภา กรรมาธิการสภาผู้แทนราษฎร
sectionNo: 11
content: กรรมาธิการร่วมกันของสภาทั้งสองและกรรมาธิการวิสามัญวินิจฉัยร่างพระราชบัญญัติมีความจำเป็นต้องเดินทางไปนอกจังหวัดอันเป็นที่ตั้งรัฐสภาเพื่อปฏิบัติหน้าที่ของคณะกรรมาธิการ ให้ได้รับค่าใช้จ่ายในการเดินทางตามข้อบังคับการประชุมของวุฒิสภา หรือของสภาผู้แทนราษฎร แล้วแต่กรณี
sectionNo: 11
content: ในกรณีที่ใช้ยานพาหนะส่วนตัวเดินทางตามวรรคหนึ่งหรือวรรคสาม ให้ได้รับค่าพาหนะตามข้อบังคับการประชุมของวุฒิสภาหรือของสภาผู้แทนราษฎร แล้วแต่กรณี
sectionNo: 12
content: มาตรา ๑๒ กรรมาธิการวุฒิสภา กรรมาธิการสภาผู้แทนราษฎร กรรมาธิการร่วมกันของสภาทั้งสอง และกรรมาธิการวิสามัญวินิจฉัยร่างพระราชบัญญัติ ให้ได้รับเบี้ยประชุมเรื่องหนึ่งครั้งละหนึ่งร้อยบาท การประชุมเรื่องใดในวันเดียวกันมากกว่าหนึ่งครั้ง ให้ได้รับเบี้ยประชุมเพียงครั้งเดียว
sectionNo: 13
content: มาตรา ๑๓ ให้สำนักงานเลขาธิการรัฐสภาจัดใบเบิกทางโดยสารรถไฟ รถยนต์ประจำทางและเครื่องบิน ให้แก่ประธานวุฒิสภา ประธานสภาผู้แทนราษฎร รองประธานวุฒิสภา รองประธานสภาผู้แทนราษฎร ผู้นำฝ่ายค้านในสภาผู้แทนราษฎร สมาชิกวุฒิสภา และสมาชิกสภาผู้แทนราษฎร
sectionNo: 13
content: เพื่อใช้ในการเดินทางไปปฏิบัติหน้าที่นอกจังหวัดอันเป็นที่ตั้งรัฐสภา ใบเบิกทางโดยสารรถไฟและรถยนต์ประจำทาง ให้มีผู้ติดตามได้หนึ่งคนในชั้นเดียวกัน
sectionNo: 14
content: มาตรา ๑๔ ให้นำพระราชกฤษฎีกาว่าด้วยค่าใช้จ่ายในการเดินทางไปราชการในส่วนที่เกี่ยวกับการเดินทางไปราชการต่างประเทศชั่วคราวมาใช้บังคับแก่ค่าใช้จ่ายในการเดินทางไปราชการต่างประเทศของสมาชิกวุฒิสภาและสมาชิกสภาผู้แทนราษฎรโดยอนุโลม โดยให้ประธานวุฒิสภาและประธานสภาผู้แทนราษฎรได้รับสิทธิเช่นเดียวกับประธานศาลฎีกา
sectionNo: 14
content: ส่วนรองประธานวุฒิสภา รองประธานสภาผู้แทนราษฎร ผู้นำฝ่ายค้านในสภาผู้แทนราษฎร สมาชิกวุฒิสภา และสมาชิกสภาผู้แทนราษฎรให้ได้รับสิทธิ์เช่นเดียวกับผู้ดำรงตำแหน่งปลัดกระทรวง
sectionNo: 15
content: มาตรา ๑๕ ผู้ซึ่งดำรงตำแหน่งประธานวุฒิสภา ประธานสภาผู้แทนราษฎร รองประธานวุฒิสภา รองประธานสภาผู้แทนราษฎร ผู้นำฝ่ายค้านในสภาผู้แทนราษฎร และสมาชิกวุฒิสภา ให้ได้รับเงินประจำตำแหน่งกับเงินค่ารับรองหรือเงินประจำตำแหน่ง แล้วแต่กรณี นับแต่วันที่พระมหากษัตริย์ทรงแต่งตั้ง ส่วนสมาชิกสภาผู้แทนราษฎร
sectionNo: 15
content: ให้ได้รับเงินประจำตำแหน่ง เงินค่ารับรองและเงินช่วยเหลือค่าที่พักอาศัย นับแต่วันเลือกตั้ง
sectionNo: 16
content: มาตรา ๑๖ ให้นายกรัฐมนตรีรักษาการตามพระราชบัญญัตินี้
content: ผู้รับสนองพระบรมราชโองการ ส. โหตระกิตย์ รองนายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรกำหนดเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ จึงจำเป็นต้องตราพระราชบัญญัตินี้ขึ้น
sectionNo: ฉบับที่ 2
content: พระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ (ฉบับที่ ๒) พ.ศ. ๒๕๒๖
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันที่ ๒๔ พฤษภาคม พ.ศ. ๒๕๒๖ เป็นต้นไป
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่บทเฉพาะการของรัฐธรรมนูญแห่งราชอาณาจักรไทยได้สิ้นสุดลงแล้ว และมาตรา ๗๙ ของรัฐธรรมนูญแห่งราชอาณาจักรไทย ได้บัญญัติให้ผู้นำฝ่ายค้านในสภาผู้แทนราษฎรได้รับเงินประจำตำแหน่งและประโยชน์ตอบแทนอย่างอื่นตามบทบัญญัติแห่งกฎหมาย
content: ประกอบกับได้มีการแต่งตั้งผู้นำฝ่ายค้านในสภาผู้แทนราษฎรตามบทบัญญัติ มาตรา ๑๐๕ ของรัฐธรรมนูญแห่งราชอาณาจักรไทยแล้ว จึงจำเป็นต้องตราพระราชบัญญัตินี้
sectionName: บัญชีเงินประจำตำแหน่ง บัญชี ก.
content: บัญชีเงินประจำตำแหน่ง บัญชี ก. ตำแหน่ง บาท ประธานวุฒิสภา ๓๐,๐๐๐ ประธานสภาผู้แทนราษฎร ๓๐,๐๐๐ รองประธานวุฒิสภา ๒๓,๐๐๐ รองประธานสภาผู้แทนราษฎร ๒๓,๐๐๐ ผู้นำฝ่ายค้าน ๒๓,๐๐๐ สมาชิกสภาผู้แทนราษฎร ๑๙,๐๐๐ สมาชิกวุฒิสภา ๑๕,๐๐๐
sectionName: บัญชีเงินประจำตำแหน่ง บัญชี ข.
content: บัญชีเงินประจำตำแหน่ง บัญชี ข. ตำแหน่ง บาท ประธานวุฒิสภา ๓๖,๐๐๐ ประธานสภาผู้แทนราษฎร ๓๖,๐๐๐ รองประธานวุฒิสภา ๒๘,๐๐๐ รองประธานสภาผู้แทนราษฎร ๒๘,๐๐๐ ผู้นำฝ่ายค้าน ๒๘,๐๐๐ สมาชิกสภาผู้แทนราษฎร ๒๓,๐๐๐ สมาชิกวุฒิสภา ๑๘,๐๐๐
sectionName: บัญชีเงินประจำตำแหน่ง บัญชี ค.
content: บัญชีเงินประจำตำแหน่ง บัญชี ค. ตำแหน่ง บาท ประธานวุฒิสภา ๔๑,๙๖๐ ประธานสภาผู้แทนราษฎร ๔๑,๙๖๐ รองประธานวุฒิสภา ๓๒,๐๐๐ รองประธานสภาผู้แทนราษฎร ๓๒,๐๐๐ ผู้นำฝ่ายค้าน ๓๒,๐๐๐ สมาชิกสภาผู้แทนราษฎร ๒๖,๐๐๐ สมาชิกวุฒิสภา ๒๑,๐๐๐
sectionName: บัญชีเงินประจำตำแหน่ง บัญชี ง.
content: บัญชีเงินประจำตำแหน่ง บัญชี ง. ตำแหน่ง บาท ประธานวุฒิสภา ๔๖,๒๕๐ ประธานสภาผู้แทนราษฎร ๔๖,๒๕๐ รองประธานวุฒิสภา ๓๖,๐๐๐ รองประธานสภาผู้แทนราษฎร ๓๖,๐๐๐ ผู้นำฝ่ายค้าน ๓๖,๐๐๐ สมาชิกสภาผู้แทนราษฎร ๓๐,๐๐๐ สมาชิกวุฒิสภา ๒๔,๐๐๐
sectionNo: ฉบับที่ 3
content: พระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ (ฉบับที่ ๓) พ.ศ. ๒๕๓๑
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันที่ ๑ ตุลาคม พ.ศ. ๒๕๓๑ เป็นต้นไป
sectionNo: 5
content: มาตรา ๕ ให้นายกรัฐมนตรีรักษาการตามพระราชบัญญัตินี้
content: หมายเหตุ :- เหตุผลในการประกาศใช้พระราชบัญญัติฉบับนี้ เนื่องจากอัตราเงินประจำตำแหน่งและประโยชน์ตอบแทนอย่างอื่นของประธานวุฒิสภา ประธานสภาผู้แทนราษฎร รองประธานวุฒิสภา รองประธานสภาผู้แทนราษฎร ผู้นำฝ่ายค้านในสภาผู้แทนราษฎร สมาชิกวุฒิสภา และสมาชิกสภาผู้แทนราษฎร ในมาตรา ๔ มาตรา ๗ และมาตรา ๘
content: แห่งพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. 2522 ได้ใช้มาเป็นเวลานานไม่เหมาะสมกับสถานภาพของตำแหน่งและภาวะการครองชีพในปัจจุบัน สมควรปรับปรุงอัตราเงินประจำตำแหน่งและประโยชน์ตอบแทนอย่างอื่นดังกล่าวเสียใหม่
content: และเนื่องจากสมาชิกวุฒิสภาและสมาชิกสภาผู้แทนราษฎร ซึ่งดำรงตำแหน่งข้าราชการการเมือง ตามมาตรา ๓ (๑) ถึง (๘) แห่งพระราชบัญญัติระเบียบข้าราชการการเมือง พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติระเบียบบริหารข้าราชการการเมือง (ฉบับที่ ๔) พ.ศ. ๒๕๒๑ ด้วยในขณะเดียวกัน
content: และได้รับเงินเดือนและเงินเพิ่มสำหรับตำแหน่งข้าราชการการเมืองตามมาตรา ๓ (๑) ถึง (๘) ดังกล่าวแล้วต้องห้ามมิให้ได้รับเงินประจำตำแหน่งตามมาตรา ๗ และมาตรา ๘ อีก ทั้ง ๆ ที่ต้องปฏิบัติหน้าที่เต็มที่ทั้งสองทาง
content: สมควรให้สมาชิกวุฒิสภาและสมาชิกสภาผู้แทนราษฎรซึ่งดำรงตำแหน่งข้าราชการการเมืองดังกล่าวได้รับเงินประจำตำแหน่งสำหรับสมาชิกวุฒิสภาและสมาชิกสภาผู้แทนราษฎรด้วย แต่ไม่มีสิทธิได้รับเงินค่ารับรองและเงินช่วยเหลือตามมาตรา ๘ อีก รวมทั้งให้มีการให้ใช้บัญชีเงินประจำตำแหน่งแต่ละบัญชีได้ตามความเหมาะสมกับสถานการณ์
content: โดยตราเป็นพระราชกฤษฎีกา จึงจำเป็นต้องตราพระราชบัญญัตินี้
sectionName: พระราชกฤษฎีกาให้ใช้บัญชีเงินประจำตำแหน่ง บัญชี ข. ท้ายพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. 2522 พ.ศ. 2533
content: พระราชกฤษฎีกาให้ใช้บัญชีเงินประจำตำแหน่ง บัญชี ข. ท้ายพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. ๒๕๒๒ พ.ศ. ๒๕๓๓
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันที่ ๑ เมษายน พ.ศ. ๒๕๓๓ เป็นต้นไป
sectionNo: 3
content: มาตรา ๓ ให้ใช้บัญชีเงินประจำตำแหน่ง บัญชี ข. ท้ายพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ
sectionNo: 3
content: (ฉบับที่ ๓) พ.ศ. ๒๕๓๑ แทนบัญชีเงินประจำตำแหน่ง บัญชี ก. ท้ายพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร
sectionNo: 3
content: และกรรมาธิการ (ฉบับที่ ๓) พ.ศ. ๒๕๓๑
sectionNo: 4
content: มาตรา ๔ ให้นายกรัฐมนตรีรักษาการตามพระราชกฤษฎีกานี้
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่สถานการณ์ทางเศรษฐกิจของประเทศในปัจจุบันขยายตัว รายได้ประชาชาติและดัชนีราคาผู้บริโภคเพิ่มสูงขึ้น สมควรปรับเงินประจำตำแหน่งของประธานวุฒิสภา ประธานสภาผู้แทนราษฎร รองประธานวุฒิสภา รองประธานสภาผู้แทนราษฎร ผู้นำฝ่ายค้านในสภาผู้แทนราษฎร
content: สมาชิกวุฒิสภา และสมาชิกสภาผู้แทนราษฎร ให้สอดคล้องกับสถานการณ์ดังกล่าว และเนื่องจากมาตรา ๔ แห่งพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ พ.ศ. ๒๕๒๒
content: ซึ่งแก้ไขเพิ่มเติมโดยพระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภา สมาชิกสภาผู้แทนราษฎร และกรรมาธิการ (ฉบับที่ ๓) พ.ศ. ๒๕๓๑ บัญญัติว่าการให้ใช้บัญชีเงินประจำตำแหน่งท้ายพระราชบัญญัติดังกล่าว ให้ตาเป็นพระราชกฤษฎีกา จึงจำเป็นต้องตราพระราชกฤษฎีกานี้